Վալենտինա Ռախինա

Վալենտինա Իվանովնա Ռախինա (ռուս.՝ Валентина Ивановна Рахина, հունիսի 9, 1932(1932-06-09), Լենինգրադ, ՌԽՖՍՀ, ԽՍՀՄ - 2013, Սանկտ Պետերբուրգ, Ռուսաստան), խորհրդային և ռուս նկարչուհի, գեղանկարիչ, մանկավարժ, Սանկտ Պետերբուրգի նկարիչների միության անդամ (մինչև 1992 թվականը՝ ՌԽՖՍՀ նկարիչների միության Լենինգրադի կազմակերպություն)։


== Կենսագրություն ==
Վալենտինա Ռախինան ծնվել է 1932 թվականի հունիսի 9-ին Լենինգրադում։
1948-1953 թվականներին սովորել է Լենինգրադի գեղանկարչության, քանդակագործության և ճարտարապետության ինստիտուտին առընթեր Գեղարվեստի միջնակարգ դպրոցում։
1953 թվականին ընդունվել է ինստիտուտի առաջին կուրս, սովորել է Ալեքսանդր Զայցևի, Վասիլի Սոկոլովի, Լեոնիդ Խուդյակովի մոտ։ Ինստիտուտն ավարտել է 1959 թվականին  Բ. Իոգանսոնի  արվեստանոցում՝ նկարչի կոչման շնորհմամբ։ Ավարտական աշխատանքը եղել է «Սպիտակ գիշերներ» նկարը։
1960 թվականին դարձել է Լենինգրադի նկարիչների միության անդամ։
1961-1968 թվականներին դասավանդել է գեղանկարչություն Լենինգրադի Վ. Մուխինայի անվան գեղարվեստա-արդյունաբերական բարձրագույն ուսումնարանում։ 1970-1980 թվականներին ստեղծագործական ուղևորություններ է կատարել դեպի Ալթայ, Ղրիմ, Կարելիա, Կոստրոմա, Պսկովի մարզ, այցելել է Ֆրանսիա, Իտալիա, Սիրիա, Լիբանան, Անգլիա, Հոլանդիա։
1959 թվականից մասնակցել է ցուցահանդեսների՝ ցուցադրելով իր աշխատանքները Լենինգրադի կերպարվեստի առաջատար վարպետների ստեղծագործությունների հետ միասին։ Աշխատել է հիմնականում բնանկարի, նատյուրմորտի, ինտերիերի ժանրերում։ Իր ամուսնու՝ նկարիչ Գերման Եգոշինի հետ մասնակցել է 1972 թվականին Լենինգրադի 11 նկարիչների ցուցահանդեսին։ Ռախինայի աշխատանքների թվում են՝ «Եղրևանի։ Նատյուրմորտ» (1959), «Ծածկապատշգամբ», «Лебяжья канавка» (երկուսն էլ 1960), «Առավոտ», «Կլայպեդա» (երկուսն էլ 1961), «Գրիբոյեդովի ջրանցք», «Նատյուրմորտ։ Սրճաման» (երկուսն էլ 1964), «Սիրիա։ Մալյուլյա» (1968), «Պատուհանի մոտ», «Սափորներ կարմիր սեղանի վրա» (երկուսն էլ 1969), «Печоры» (1970), «Գյուղական նատյուրմորտ» (1971), «Պատշգամբ։ Մասրենու պտուղներ», «Կակտուսներ և կիտրոններ», «Каллы», «Քրիզանթեմներ» (բոլորը 1972), «Ձմեռային պատուհան» (1973), «Ինտերիեր», «Ծաղիկներ և ակվարիում» (երկուսն էլ 1975), «Պիոններ» (1976), «Ձմեռային ջրանցք», «Պիոններ և կանաչ բազմոց» (երկուսն էլ 1978), «Յա. Կրեստովսկու արվեստանոցի ինտերիերը» (1979), «Վլադիմիրյան հրապարակ։ Եղրևանի», «Աշուն։ Քրիզանթեմներ», «Кикины палаты. Цикламены» (բոլորը 1980), «Ղրիմում» (1982), «Ինտերիեր արվեստանոցում», «Փշեր կարմիր ֆոնի վրա» (երկուսն էլ 1988) և այլն։ Վալենտինա Ռախինայի անհատական ցուցահանդեսը տեղի է ունեցել 1985 թվականին Լենինգրադի նկարիչների միության սրահներում։
Վալենտինա Իվանովնա Ռախինայի ստեղծագործությունները գտնվում են թանգարաններում և մասնավոր հավաքածուներում Ռուսաստանում, ԱՄՆ-ում, Ճապոնիայում, Բելգիայում, Շվեյցարիայում, Ֆրանսիայում և այլ երկրներում։ 
Վալենտինա Ռախինան եղել է Լենինգրադի «տասնմեկ» նկարիչների խմբի անդամ։ «Ձախ ՆՄԼԿ» ամենապայծառ ներկայացուցիչների խումբը միավորվել է երկու ցուցահանդեսների մասնակցելու համար, որոնք անցկացվել են 1972 և 1976 թվականներին։ Ցուցահանդեսներն անցկացվել են Ռուսաստանի նկարիչների միության ցուցասրահում Օխտում։ Խմբում ընդգրկված էին Գերման Եգոշինը, Զավեն Արշակունին, Վալերի Վատենինը, Վիտալի Տյուլենևը, Յարոսլավ Կրեստովսկին, Բորիս Շամանովը, Վալենտինա Ռախինան, Եվգենիա Անտիպովան, Լեոնիդ Տկաչենկոն, քանդակագործ Կոնստանտին Սիմունը, նկարիչներին աջակցել է արվեստագետ Լև Մուչալովը։


== Ծանոթագրություներ ==


== Աղբյուրներ ==